Ppcocaine

Lilliane Catherine Diomi (født 1. juni 2001), kjent under artistnavnet ppcocaine (tidligere kjent som trapbunniebubbles), er en amerikansk rapper, sanger og låtskriver. Hen er mest kjent for sanger som fikk popularitet gjennom videodelingsplattformen TikTok.

Oppvekst 
Diomi ble født i 2001 i Panorama City nabolaget i Los Angeles og oppdratt ved Santa Clarita området. Hen har en kongolesisk far og hvit mor. Hen ble primært oppdratt av sine besteforeldre og far, hen gikk på Canyon High School, Birmingham High School og Golden Valley High School, og ble uteksaminert fra sistnevnte. Hen har offentlig gitt uttrykk for at hen «hatet» skolen. Mens hen gikk videregående, ble hen registrert i dansekurs og jobbet senere som en erotisk danser.

Karriere 
Tidlig i karrieren gikk ppcocaine under pseudonymet trapbunniebubbles.

Et utdrag av Diomis sang, «PJ», ble lagt ut på Diomis konto på videodelingsplattformen TikTok i juni 2020 og gikk deretter viralt på plattformen. Diomis debutsingel, «DDLG», ble utgitt i samme måned, og fikk også oppmerksomhet på TikTok. Et utdrag fra en ikke-utgitt sang, «For That Cash», ble lagt ut på Diomis TikTok i juli 2020, og ble samtidig gjort til en «lesbisk anthem» på plattformen. Hen ga ut singelen, «3 Musketeers», sammen med rapper NextYoungin, i juli 2020. Sangen fikk også oppmerksomhet på TikTok. Det ble Diomis første singel som kom høyt på listene i USA og andre steder, og var på sitt høyeste på nummer 22 på Billboard Bubbling Under Hot 100-listen og nummer 76 på Irish Singles Chart i august 2020. Hen ga senere ut «PJ» i august 2020. Hen dukket opp blant topp 10 på Rolling Stones Breakthrough 25-liste i august 2020 over månedens raskest voksende nye artister, og i samme måned signerte hen med Columbia Records. I september 2020 ga hen ut en musikkvideo for «3 Musketeers». Siden september 2020, har hen over en million følgere på TikTok.

Media 
Jessica Wang fra Bustle sa ppcocaine er best kjent for «aggressive vokale leveranser». Ifølge Zoe Haylock fra Vulture har hen en «nasal tegneserie-figur stemme». Jon Caramanica fra New York Times sa at musikken til Diomi har en «rasende glede og rakkerungeenergi», og kalte den «leken og utuktig» og bemerket at den hadde blitt som en elementær del av «TikTok-språket» siden utgivelsen. Time kalte Diomis vokal «energisk, om enn jordekornaktig». I 2020 ble Diomis sang «3 Musketeers» beskrevet av Caramanica som «en av de store sangene denne sommeren» og «et lesbisk skolerop på TikTok». Wang kalte Diomis sang «PJ» «ei låt for kvinner som psyker hverandre opp» og kalte Diomis ikke-utgitte sang «For That Cash» «en lesbisk hymne». Hen har fått popularitet på både alternativ TikTok og «straight» TikTok. Los Angeles Times kalte Diomis sanger «så overdrevet voldsomt seksuelle at de får 'WAP' til å høres ut som Dagboken».

Vulture sammenlignet Diomi gunstig med rapperne Megan Thee Stallion, Flo Milli og Rico Nasty. Ifølge Wang ble Diomis sanger populære på TikTok på grunn av dansevideoer laget under koronaviruspandemien. Publikasjonen kalte Diomi «TikTok-stjernen bak, blant andre trender, den virale 'Shake Some Ass' dansetrenden».

Innflytelse 
Diomi har utnevnt amerikanske rappere Rico Nasty, Stunna Girl, Bali Baby og Flo Milli som innflytelse på musikken sin, den første av dem inkluderte Dimoi i remixen av sangen Smack a Bitch fra Diomis nye album, Nightmare Vacation. Diomi er også kjent for sin varemarke-farge rosa, vanligvis iført rosa klær eller bubblegumrosa hår.

Privatliv 
Diomi identifiserte seg selv som lesbisk tidligere, men kom ut som bifil i mars 2022 og beskriver seg selv som kjønnsflytende.

Hen var tidligere i et forhold med rapperen NextYoungin.

Fotnoter

Referanser

Eksterne lenker 
 
 
 

Rappere fra USA
Dansere fra USA
Musikere fra USA
Sangere fra USA
Personer fra Los Angeles
Personer fra Santa Clarita i California
Afroamerikanere
Tiktokere fra USA